**ข้อเสนอแนะจากรายงานการติดตามและประเมินผลการปฏิบัติงานของมหาวิทยาลัยศรีนครินทรวิโรฒ ประจำปีงบประมาณ พ.ศ. 2562 (รอบ 6 เดือน)**

**พันธกิจที่ 1 ด้านการเรียนการสอน**

**1.1 การจัดการเรียนการสอน ในภาพรวม**

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. ควรพัฒนาหลักสูตรที่มีความแตกต่างจากหลักสูตรของมหาวิทยาลัยอื่น เพื่อสร้างบัณฑิตที่มีสมรรถนะในการแข่งขันเหนือกว่าบัณฑิตของมหาวิทยาลัยอื่น เช่น ด้านภาษา เทคโนโลยีดิจิทัล ผ่านการฝึกปฏิบัติในรูปแบบของสหกิจศึกษา มีความรู้ในการเป็นผู้ประกอบการ เป็นต้น
 |  |  |
| 1. มหาวิทยาลัยควรพัฒนาหลักสูตร โดยบูรณาการจากศาสตร์ต่างๆ ที่มีความหลากหลาย เพื่อพัฒนาทักษะให้เป็นบัณฑิตพันธุ์ใหม่
 |  |  |
| 1. ควรมีมาตรการส่งเสริมและพัฒนานิสิตเริ่มจากการเตรียมความพร้อมให้แก่ผู้เรียนส่งเสริมและพัฒนาเพื่อให้เกิด Multi – Skills

แก่ผู้เรียน และทบทวนระบบการเรียนการสอนแบบ Active learning เพื่อกระตุ้นให้นิสิตรู้จักค้นคว้าหาข้อมูลด้วยตนเอง เรียนรู้วิธีการแก้ปัญหา สามารถบูรณาการความรู้ ไปใช้ประโยชน์ได้ รวมทั้งจัดให้มีหลักสูตรการเตรียมความพร้อมก่อนเข้าเรียนเพื่อส่งเสริมการใช้ชีวิต เช่น เทคนิคการเรียน และเทคนิคการสอบผ่านความรู้ เป็นต้น  |  |  |

| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| --- | --- | --- |
| 1. จัดให้มีระบบการพัฒนาการสอนและเทคนิคการสอนอย่างต่อเนื่อง เพื่อให้เกิดสมรรถนะการสอนที่ดีและมีคุณภาพอย่างแท้จริงเหมาะสมกับบริบทที่เปลี่ยนแปลงไปอย่างรวดเร็ว ให้เหมาะกับยุคเทคโนโลยีดิจิทัล
 |  |  |
| 1. เสริมสร้างความรู้ความเข้าใจประโยชน์ของระบบสหกิจศึกษา เพื่อผลักดันให้สหกิจศึกษา เป็นส่วนหนึ่งของทุกหลักสูตร รวมถึงปรับทัศนคติของผู้เรียนให้เกิดความเข้าใจสหกิจศึกษาอย่างแท้จริง เนื่องจากสหกิจศึกษาเป็นการเสริมสร้างศักยภาพในการทำงานของบัณฑิตไม่ใช่แค่การฝึกงาน แต่เป็นการฝึกปฏิบัติ

ในงานจริง และเรียนรู้เรื่องการบริหารจัดการ  |  |  |
| 1. ควรกำหนด Key Performance Result เพื่อใช้ในการประเมินและวัดผลการจัดการเรียนการสอน นโยบายของมหาวิทยาลัย และผลการศึกษาของนิสิต และนำมาใช้ในการพัฒนาปรับปรุงการเรียนการสอนอย่างต่อเนื่อง
 |  |  |

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. มหาวิทยาลัยควรมีการยกระดับคุณภาพการศึกษาและการเรียนรู้ตลอดชีวิต ให้สอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 โดย
* เน้นเรื่องการพัฒนาคนในฐานะเป็นทุนมนุษย์ และเน้นการทำให้มหาวิทยาลัยสามารถเชื่อมโยงเข้าสู่ยุทธศาสตร์ของประเทศในเรื่องนี้ด้วย
* พัฒนาอาจารย์ที่เน้นสมรรถนะและมีจิตวิญญาณความเป็นครู เป็นผู้แนะนำและสามารถกระตุ้นการเรียนรู้ของผู้เรียน
* ขยายความร่วมมือระหว่างมหาวิทยาลัยและภาคเอกชน และความร่วมมือระหว่างประเทศ พัฒนาสาขาวิชาที่มีความเชี่ยวชาญเฉพาะด้านเข้าสู่ความเป็นเลิศ และการพัฒนางานวิจัยสู่นวัตกรรม
* ปรับกระบวนการเรียนรู้ที่ส่งเสริมให้เกิดการเรียนรู้จากการปฏิบัติจริงและสร้างแรงจูงใจให้นิสิตเข้าสู่การศึกษาในระบบทวิภาคีและสหกิจศึกษา
* ส่งเสริมให้นิสิตมีความรู้และทักษะในการประกอบอาชีพที่เป็นไปตามความต้องการของตลาดแรงงาน และจัดทำหลักสูตรระยะสั้นสำหรับบุคคลภายนอก เพื่อพัฒนาทักษะพื้นฐานและทักษะที่จำเป็นสำหรับการประกอบอาชีพ
 |  |  |

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. ควรให้ความสำคัญกับต้นทุนต่อหน่วย ความคุ้มทุนของหลักสูตร เพื่อนำมาพิจารณาปิดหลักสูตรที่ไม่ตอบโจทย์ต่อสังคม และมุ่งเน้นหลักสูตรที่ได้รับการยอมรับและเป็นต้นแบบที่เหนือกว่ามหาวิทยาลัยอื่น
 |  |  |
| 9) ควรให้ความสำคัญเรื่องนิสิตพิการ โดยสนับสนุนและประชาสัมพันธ์ความสำเร็จของนิสิตพิการหรือนิสิตทุกคนของมหาวิทยาลัยเพื่อกระตุ้นและเป็นต้นแบบให้แก่ผู้อื่น และสร้างชื่อเสียงให้มหาวิทยาลัยอย่างต่อเนื่อง |  |  |

**1.2 การจัดการเรียนการสอน ระดับบัณฑิตศึกษา**

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. ปรับระบบ iThesis ให้สะดวกกับผู้ใช้งานมากขึ้น และตรวจสอบระบบเป็นระยะเพื่อป้องกันความผิดพลาดของผู้ใช้งาน
 |  |  |
| 1. ต้องพิจารณาให้สอดคล้องกับหลักเกณฑ์ของคณะกรรมการการอุดมศึกษาตามที่กำหนดไว้
 |  |  |

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. ควรส่งเสริมและผลักดันการจัดการสอนแบบสะสมหน่วยกิต (Credit Bank) ให้ครอบคลุมทุกส่วนงานที่มีการจัดการเรียนการสอนระดับบัณฑิตวิทยาลัย เพื่อส่งเสริมและสนับสนุนให้บุคคลภายนอกมีโอกาสศึกษาเพิ่มพูนความรู้ทางวิชาการ และสามารถนำไปพัฒนางานและวิชาชีพได้
 |  |  |
| 1. ควรสนับสนุนการจัดการเรียนการสอนในรูปแบบอื่นๆ เช่น การจัดการเรียนการสอนแบบ Block course, Micro -credentials และ Nano Degree เพื่อให้นิสิตที่สำเร็จการศึกษาแล้วสามารถทำงาน ได้ทันที รวมทั้งการสะสมหน่วยกิต เปิดหลักสูตรนอกเวลา (เปิดเป็นภาคปกติ) เป็นต้น และต้องจัดทำข้อบังคับรองรับให้ถูกต้อง
 |  |  |
| 1. ควรพิจารณาจุดคุ้มทุนการจัดการเรียนการสอนและช่องทางในการเพิ่มรายได้มาสู่องค์กร เช่น นำหลักสูตรที่จัดอยู่ในภาคปกติ มาจัดการเรียนการสอนเพิ่มเติมในวันหยุดราชการ เพื่อขยาย ฐานผู้เรียนให้มากขึ้น จัดทำหลักสูตรระยะสั้น และนำเทคโนโลยีสารสนเทศมาเป็นเครื่องมือช่วย เป็นต้น
 |  |  |
| 1. ควรมีการวางมาตรการกำหนดดูแลให้นิสิตสำเร็จการศึกษาตามกำหนดเวลาของหลักสูตร เพื่อลดการเสียโอกาสและการสูญเสียทรัพยากรด้านอื่นๆ
 |  |  |

**พันธกิจที่ 2 ด้านการวิจัยและนวัตกรรม**

| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| --- | --- | --- |
| 1) มหาวิทยาลัยควรรวบรวบและวิเคราะห์ศักยภาพงานวิจัยของมหาวิทยาลัยว่าอยู่ในระดับใด มีนวัตกรรมด้านใด เพื่อนำมาจัดทำแผนกลยุทธ์ในการพัฒนางานวิจัย และหาทุนวิจัยจากแหล่งต่างๆ รวมทั้งเพื่อต่อยอดไปสู่นวัตกรรมเชิงพาณิชย์  |  |  |
| 2) วางกลไกส่งเสริมและสนับสนุนผลงานวิจัยของอาจารย์ นอกเหนือจากการจ่ายเงินสนับสนุนงานวิจัย เพื่อกระตุ้นให้เกิดงานวิจัยเชิงบูรณาการ และยกระดับงานวิจัยให้มีคุณภาพสูง เช่น2.1) อาจมีการตั้งศูนย์ความเป็นเลิศที่สามารถรองรับการทำงานวิจัยเพื่อตอบสนองนโยบายประเทศ และให้ได้รับการจัดสรรงบประมาณสนับสนุนจากหน่วยงานภายนอก และเกิดนวัตกรรมที่เป็นประโยชน์ต่อประเทศชาติ 2.2) ควรวางหลักเกณฑ์การสนับสนุนทุนเผยแพร่ ผลงานวิจัยในที่ประชุมนานาชาติ โดยให้ความสำคัญกับคุณภาพของผลงานที่ไปนำเสนอ เช่น หากได้รับเชิญให้เป็นผู้นำเสนอผลงาน (Oral Presentation) ในห้องเสวนาหลักให้ได้รับการสนับสนุน 100% เป็นต้น 2.3) พัฒนาทักษะการเขียนผลงานเพื่อการตีพิมพ์ให้อาจารย์มีความรู้ความชำนาญ สามารถสื่อสารผลงานวิจัยได้อย่างมีประสิทธิภาพ และเป็นการพัฒนามาตรฐานการวิจัยของมหาวิทยาลัยให้สูงขึ้น เป็นต้น |  |  |
|

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 3) สนับสนุนให้นิสิตผลิตงานวิจัยที่มีคุณภาพหรือมีส่วนร่วมในการผลิตผลงานวิจัยกับอาจารย์ เพื่อเป็นการสะท้อนผลลัพธ์ทางการศึกษา และสร้างองค์ความรู้ในการผลิตงานวิจัย  เพื่อให้สำเร็จการศึกษาได้อย่างมีศักยภาพ และเป็นการเพิ่มคุณค่าในสังคมต่อไป  |  |  |
| 4) การสนับสนุนหรือผลักดันให้อาจารย์สร้างผลงานวิจัย ควรประสานกันระหว่างฝ่ายวิชาการ ฝ่ายทรัพยากรบุคคล และฝ่ายวางแผน เพื่อร่วมกันผลักดันให้อาจารย์สร้างผลงานวิจัยตรงตามความต้องการและตอบโจทย์การพัฒนาประเทศ ได้แก่ 4.1) กำกับและสนับสนุนให้อาจารย์มีคุณวุฒิและคุณสมบัติตามเกณฑ์มาตรฐานประจำหลักสูตรระดับปริญญาตรีและบัณฑิตศึกษา รวมถึงผลักดันให้มีการขอตำแหน่งทางวิชาการเพิ่มมากขึ้น4.2) อาจกำหนดให้มีเกณฑ์การต่อสัญญาจ้างผูกกับการทำผลงานวิจัย การได้รับอ้างอิงผลงานทางวิชาการ (Citation) และตำแหน่งทางวิชาการ โดยเฉพาะตำแหน่งรองศาสตราจารย์และศาสตราจารย์  |  |  |

**พันธกิจที่ 3 ด้านบริการวิชาการ (บริการวิชาการเพื่อสังคม)**

| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| --- | --- | --- |
| 1. มหาวิทยาลัยศรีนครินทรวิโรฒ เป็นมหาวิทยาลัยรับใช้สังคม ดังนั้น การดำเนินการจึงควรนำยุทธศาสตร์ชาติ 20 ปี เน้นพันธกิจสัมพันธ์ระหว่างมหาวิทยาลัยกับชุมชน และมหาวิทยาลัยกับอุตสาหกรรม มาเป็นหลัก และมีการร่วมคิดร่วมทำกับพื้นที่ สังคม และอุตสาหกรรมมากขึ้น
 |  |  |
|
| 2) ควรถอดบทเรียนความสำเร็จการบริการวิชาการแก่สังคมและชุมชนของมหาวิทยาลัย เพื่อนำข้อมูลไปแลกเปลี่ยนเรียนรู้กับส่วนงานต่างๆ ของมหาวิทยาลัย ให้ได้ข้อคิดถึงแนวทางในการบริหารจัดการพื้นที่ ปัญหา/อุปสรรค กลยุทธ์การสร้างความเชื่อมั่นในการทำงานร่วมกันกับภาครัฐหรือส่วนจังหวัด และปัจจัยที่ส่งผลให้เกิดสัมฤทธิผล ทั้งด้านงบประมาณ ความร่วมมือจากองค์กรต่างๆ และผู้เข้าร่วมโครงการ การสร้างผลงานวิจัยของอาจารย์ที่ส่งผลต่อการบรรลุเป้าหมายของพันธกิจ และการขอตำแหน่งทางวิชาการด้วย และการเสริมทักษะให้แก่นิสิตที่เข้าร่วมโครงการและบุคลากรอื่นที่เกี่ยวข้อง ซึ่งจะทำให้ส่วนงานต่างๆ ได้นำข้อมูลไปใช้ประโยชน์ และขยายผลสู่ความสำเร็จขององค์กร รวมทั้งเป็นการสร้างความยั่งยืนให้แก่งานกิจการเพื่อสังคมของมหาวิทยาลัยต่อไป |  |  |

**พันธกิจที่ 4 ด้านทำนุบำรุงศิลปะและวัฒนธรรม** - ไม่มีการประเมินในรอบปีที่ผ่านมา -

**พันธกิจที่ 5 ด้านการบริหารจัดการ**

**5.1 แผนงาน/งบประมาณ**

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. มหาวิทยาลัยต้องตระหนักถึงบทบาทที่แท้จริง ของอุดมศึกษา คือ การพัฒนาทุนมนุษย์ เน้นการสร้างคน สร้างความรู้ และสร้างนวัตกรรม ที่ตรงตามความต้องการ และสามารถใช้ประโยชน์ได้จริง เพื่อนำไปสู่การวางแผนตามทิศทางที่เหมาะสม
 |  |  |
| 2) การจัดหาการสนับสนุนทางการเงินและงบประมาณเพิ่มเติม มีการร่วมทุนร่วมทำกับหน่วยงานของรัฐและเอกชน ควรดำเนินการอย่างเป็นระบบ โดยวิเคราะห์ศักยภาพของมหาวิทยาลัย ส่วนงานหรือหน่วยงานต่างๆ แล้วบูรณาการงานใหม่ที่ตอบสนองต่อนโยบายของรัฐ แผนยุทธศาสตร์ชาติ และบริบทอื่นๆ รวมถึงสถานการณ์ที่เปลี่ยนแปลงไปอย่างรวดเร็ว เพื่อนำไปสู่โอกาสในการได้รับการสนับสนุนทางการเงินและงบประมาณเพิ่มเติม มีการร่วมทำ ร่วมทุน ทั้งจากภาครัฐและภาคเอกชน |  |  |
| 3) ควรมีการวิเคราะห์และคำนวณเพื่อการจัดสรรทุนสำรองเป็นประมาณการหนี้สินระยะยาวของบุคลากร เพื่อสำรองจ่ายเงินชดเชยสำหรับบุคลากรเมื่อเกษียณหรือลาออก ตามพระราชบัญญัติคุ้มครองแรงงาน เพื่อไม่ให้มีผลกระทบต่อสถานะการเงินของมหาวิทยาลัยในระยะยาว |  |  |

**5.2 โครงสร้างองค์กร**

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. มหาวิทยาลัย ควรมีการทบทวนโครงสร้างองค์กรในภาพรวมที่ส่งผลต่อการลดขั้นตอนและกระบวนการในการทำงานที่ซ้ำซ้อนอย่างต่อเนื่อง มีการร่วมคิดร่วมทำกับผู้รับบริการมากขึ้น มี Internal Engagement กับองค์กรภาคีเครือข่าย เพื่อยกระดับความเป็นองค์กรที่ทันสมัย และปรับตัวได้ทันต่อสภาพแวดล้อม และตอบสนองต่อความต้องการที่หลากหลายของสังคมอย่างรวดเร็ว
 |  |  |
| 1. มหาวิทยาลัย ควรพิจารณาเรื่องการจัดกรอบอัตรากำลังให้มีความเหมาะสมอย่างต่อเนื่อง โดยคำนึงถึงความมั่นคงทางการเงินในระยะยาว และลดต้นทุนบุคลากรในส่วนที่ไม่จำเป็นให้มากที่สุด
 |  |  |

**5.3 การบริหารงานบุคคล**

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| * 1. ควรมีการกำกับและผลักดันให้บุคลากรที่มีตำแหน่งวิทยฐานะ มีผลงานในปริมาณและมาตรฐานที่มหาวิทยาลัยกำหนด ซึ่งควรสูงกว่ามาตรฐานขั้นต่ำที่คณะกรรมการการอุดมศึกษา (กกอ.) กำหนด
 |  |  |
| * 1. ในการพัฒนาอาจารย์เข้าสู่มาตรฐานวิชาชีพด้านการสอน มหาวิทยาลัยควรมุ่งขยายผลไปยังอาจารย์ทั้งมหาวิทยาลัย เพื่อจะส่งผลให้เกิดกระบวนการเรียนการสอนที่ดี และสัมฤทธิผลทางการเรียนของนิสิตได้จริง โดยให้ผู้ผ่าน senior fellow ถ่ายทอดความรู้ให้อาจารย์ผู้สอน เพื่อเป็นการเตรียมความพร้อมก่อนประเมินเข้าสู่ UKPSF เพื่อให้มีโอกาสได้เป็น senior fellow มากขึ้น
 |  |  |
| 3) ควรกำหนดเกณฑ์การประเมินผลการปฏิบัติงานของบุคลากรที่ชัดเจน นอกจากผลการดำเนินงานแล้ว ควรพิจารณาองค์ประกอบอื่นๆ ร่วมด้วย เช่น competency ที่เหมาะสมของแต่ละสายงานและแต่ละตำแหน่ง การพัฒนาระบบการปฏิบัติงานใหม่ๆ เป็นต้น เพื่อนำไปสู่การพิจารณาให้ค่าตอบแทนมีความเป็นธรรมและผลักดันให้บุคลากรแต่ละส่วนงานมีความกระตือรือร้นที่จะพัฒนาตนเองมากขึ้น |  |  |

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 4) ควรจัดทำเกณฑ์การประเมินผลการปฏิบัติงานของผู้บริหาร ผู้บังคับบัญชาส่วนงาน ในระดับต่างๆ ให้มีความเหมาะสม เพื่อเกิดการบริหารและพัฒนามหาวิทยาลัยอย่างมีประสิทธิภาพและประสิทธิผล |  |  |
|
| 5) ควรผลักดันบุคลากรให้ตระหนักถึงความจำเป็นและการมีส่วนร่วมในการพัฒนาระบบงาน เพื่อส่งเสริมให้การดำเนินงานในภาพรวมของมหาวิทยาลัยมีความประหยัด คุ้มค่า มีประสิทธิภาพ มีประสิทธิผลมากยิ่งขึ้น ส่งผลให้มหาวิทยาลัยมีการพัฒนาอย่างต่อเนื่อง |  |  |
| 6) ควรมีการจัดทำประกาศ ระเบียบ ที่เกี่ยวกับการให้บุคลากรไปปฏิบัติงานกับหน่วยงานภายนอกมหาวิทยาลัย เพื่อเกิดประโยชน์ต่อมหาวิทยาลัยและการสร้างแรงจูงใจให้กับบุคลากรที่มีศักยภาพ โดยการจัดสรรค่าตอบแทนระหว่างบุคลากร คณะ และมหาวิทยาลัยอย่างเหมาะสม |  |  |
| 7) มหาวิทยาลัยควรเร่งรัดพัฒนาบุคลากร ทั้งผู้บริหาร คณาจารย์ และผู้ปฏิบัติการ ให้เข้าใจ เข้าถึง บทบาทของการปฏิบัติงานภายใต้การเป็นมหาวิทยาลัยในกำกับของรัฐ รวมทั้ง ควรพัฒนาสมรรถนะการปฏิบัติหน้าที่ให้เกิดประสิทธิผลและมีประสิทธิภาพมากขึ้น |  |  |

**5.4 การเงิน บัญชี และพัสดุ**

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. ควรกำหนดแนวปฏิบัติเพื่อให้คณบดี/หัวหน้าส่วนงานที่มีระเบียบเป็นการเฉพาะ สามารถดำเนินงานได้อย่างมีประสิทธิภาพยิ่งขึ้น ได้แก่
	1. จัดทำรายงานทางการเงินให้ทันตามกำหนดเวลาของมหาวิทยาลัย โดยนำส่งหน่วยตรวจสอบภายในของมหาวิทยาลัย ก่อนนำส่งให้ผู้สอบบัญชีหรือสํานักงานการตรวจเงินแผ่นดิน
	2. การกำหนดสัญญาจ้างผู้สอบบัญชี ควรระบุภาระงานให้ชัดเจนโดยเฉพาะกรอบเวลาในการส่งมอบงานให้ทันตามที่มหาวิทยาลัยกำหนดไว้แล้ว
 |  |  |
| 1. มหาวิทยาลัยต้องออกเป็นมาตรการในการกำหนดระยะเวลาที่ต้องเคลียร์เงินทดรองจ่ายให้แล้วเสร็จภายในเวลาที่กำหนดอย่างเคร่งครัด เพื่อป้องกันปัญหาการสุ่มเสี่ยงต่อการทุจริต อาจกำหนดให้เคลียร์ทุกสัปดาห์ โดยเฉพาะ ก่อนสิ้นเดือนต้องเคลียร์เงินทดรองจ่าย เพื่อตัดยอดค่าใช้จ่ายของเดือนนั้นให้เข้าสู่ข้อมูลงบการเงิน เพื่อให้เป็นข้อมูลจริงและครบถ้วนมากขึ้น รวมทั้งมีการสุ่มตรวจยอดเงินทดรองจ่ายคงเหลือ เพื่อให้มั่นใจว่ามีการควบคุมภายในที่มีประสิทธิภาพ
 |  |  |
| 1. ส่วนการคลังควรจัดทำสรุปรายงานสถิติข้อผิดพลาดที่เกี่ยวข้องกับการเบิกจ่าย แจ้งส่วนงานต่างๆ เพื่อให้ทราบข้อผิดพลาดและแก้ไขได้อย่างตรงประเด็น
 |  |  |
| 1. รายงานการเงินประจำปีควรจัดส่งให้หน่วยตรวจสอบภายในตรวจสอบ เพื่อให้เป็นไปตามระเบียบ หากมีข้อผิดพลาดควรจะได้แก้ไข ก่อนนำส่งสำนักงานการตรวจเงินแผ่นดิน
 |  |  |

**5.5 บริหารจัดการทรัพย์สิน/ศูนย์บริการวิชาการ**

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. แผนกลยุทธ์การจัดหารายได้และบริหารทรัพย์สิน ควรพิจารณาเรื่องการพัฒนาระบบที่นำทรัพย์สินต่างๆ ของมหาวิทยาลัย ทั้งเรื่องพื้นที่ ทำเลที่ตั้ง นวัตกรรมและผลิตภัณฑ์ของคณะ/ส่วนงานต่างๆ มาใช้ให้เกิดประโยชน์หรือสร้างมูลค่าเพิ่ม รวมทั้งพัฒนาต่อยอดทรัพย์สินทางปัญญาให้เป็นผลผลิตเชิงพานิชย์ เพื่อผลักดันทรัพย์สินทั้งหมดเป็น แหล่งรายได้เพิ่มเติม ซึ่งเป็นการเพิ่มความมั่นคงให้กับมหาวิทยาลัยในระยะยาว
 |  |  |
| 2) ควรจัดโครงสร้างองค์กรให้เหมาะสม เพื่อเป็นกลไกรองรับกับระบบวิสาหกิจและการจัดการทรัพย์สิน โดยแบ่งหน่วยงานให้ทำหน้าที่เฉพาะ เช่น ทรัพย์สินทางปัญญา การสร้างมูลค่าเพิ่มจากทรัพยากรต่างๆ ที่มีอยู่ เป็นต้น รวมทั้งจัดสรรอัตรากำลังให้เหมาะสมและสรรหาบุคลากร ที่มีศักยภาพเหมาะสมกับการปฏิบัติหน้าที่  |  |  |
| 3) ควรออกระเบียบรองรับระบบการจัดการวิสาหกิจของมหาวิทยาลัยให้เกิดความคล่องตัว โปร่งใส ภายใต้หลักธรรมาภิบาล โดยอาจเปิดโอกาสให้นักธุรกิจหรือผู้มีประสบการณ์ มีความรู้ความเชี่ยวชาญด้านการบริหารธุรกิจ และการตลาด เข้ามามีส่วนร่วมผลักดันหน่วยวิสาหกิจของมหาวิทยาลัยให้สามารถดำเนินการตามวัตถุประสงค์ได้อย่างมีประสิทธิภาพ ประสิทธิผลเพิ่มขึ้น |  |  |

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 4) อาจจัดตั้งหน่วยงานวิสาหกิจของมหาวิทยาลัย โดยลงทุนร่วมกับภาคเอกชน เพื่อทำหน้าที่ประสานบริหารจัดการงานวิจัยและบริการวิชาการ และสร้างมูลค่าเพิ่มให้โครงการวิจัยหรือโครงการอื่นใดของมหาวิทยาลัย โดยออกข้อบังคับ/ระเบียบ เพื่อรองรับการจัดตั้ง มีการกำหนดขอบเขต แนวทาง และวิธีการบริหารเป็นการเฉพาะ และเป็นไปตามบทบัญญัติแห่งประมวลกฎหมายแพ่งและพาณิชย์หรือกฎหมายอื่นที่เกี่ยวข้อง |  |  |
|
| 5) ควรส่งเสริมให้นิสิตมีส่วนร่วมในกิจกรรมการจัดการวิสาหกิจหรือการจัดหารายได้ เพื่อเป็นกลไกหนึ่ง ในการพัฒนาทักษะความเป็นผู้ประกอบการให้แก่นิสิต |  |  |
| 6) ควรส่งเสริมและสนับสนุนเพื่อสร้างแรงจูงใจให้คณะ/ส่วนงานที่มีศักยภาพและความพร้อมในการดำเนินงานพัฒนาต่อยอดผลงาน เข้ามาร่วมกิจกรรมวิสาหกิจของมหาวิทยาลัย อันจะนำประโยชน์มาสู่คณะ/ส่วนงานและมหาวิทยาลัยได้มากขึ้น |  |  |

**5.6 ระบบ ERP**

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. การอบรมการใช้งานระบบ ERP

1.1) ควรขยายโครงการอบรมการใช้งานระบบ ERP สำหรับบุคลากรด้านการเงิน บัญชี และพัสดุ และผู้บริหารมหาวิทยาลัย ในระยะที่สอง เพื่อพัฒนาทักษะการใช้งานไปสู่บุคลากรอื่นๆ ของมหาวิทยาลัยอย่างต่อเนื่อง และเป็นการป้องกันปัญหาการเปลี่ยน User 1.2) จัดให้บุคลากรได้รับการอบรมหลายๆ ครั้ง ให้เกิดการพัฒนาทักษะและเพิ่มศักยภาพ แก่บุคลากร นำไปสู่การใช้ประโยชน์ระบบโปรแกรมได้อย่างมีประสิทธิภาพยิ่งขึ้น1.3) ควรมีการทดสอบการใช้งานระบบอย่างต่อเนื่องโดยใช้ข้อมูลจริง เพื่อให้ระบบมีความเสถียร หากพบความผิดปกติ ต้องหาสาเหตุและวิธีการแก้ไข ให้ข้อมูลที่ได้มีความถูกต้อง และแม่นยำมากที่สุด |  |  |

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. ควรนำระบบ ERP มาใช้ประโยชน์ให้เกิดความคุ้มค่า สามารถเชื่อมโยงระบบงาน และรวบรวมข้อมูลจากส่วนต่างๆ และระบบอื่นๆ ของมหาวิทยาลัยให้เป็นระบบเดียว เพื่อลดความซ้ำซ้อนของการใช้ระบบเทคโนโลยีสารสนเทศและขั้นตอนการดำเนินงานให้สามารถนำข้อมูลมาประมวลผลเพื่อการวางแผนงานของมหาวิทยาลัยได้อย่างมีประสิทธิภาพ
 |  |  |
| 1. พัฒนาความเชื่อมโยงการโอนถ่ายข้อมูลระหว่างระบบ ERP และระบบงานอื่นๆ ของมหาวิทยาลัยให้สามารถนำข้อมูลไปใช้ประโยชน์ได้อย่างมีประสิทธิภาพมากขึ้น เช่น ระบบบุคคล (HURIS) ระบบลงทะเบียนของนิสิต (Supreme) เป็นต้น รวมถึงระบบการจัดซื้อจัดจ้างภาครัฐ (e-GP) ให้มหาวิทยาลัยสามารถเข้าถึงแหล่งข้อมูล การจัดซื้อจัดจ้าง และพัสดุภาครัฐได้อย่างรวดเร็ว มีความถูกต้องและครบถ้วน
 |  |  |

**5.7 ภาพรวมด้านอื่นๆ**

**5.7.1 สภาพกายภาพ: มศว ประสานมิตร**

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. ต้องมีกลไกการบริหารในเชิงยุทธศาสตร์มีผังแม่บททางกายภาพ และการวางแผนระยะยาว โดยแบ่งเป็นแผนปฏิบัติการเป็นระยะ และมีมาตรการควบคุม กำกับ และดูแลอย่างจริงจัง
 |  |  |
| 1. ควรจัดทำแผนแม่บทการบริหารจัดการสภาพแวดล้อมที่ระบุการบำรุงรักษาทั้งระบบปกติและการมองไปถึงอนาคต ดูแลทั้งกายภาพ ความปลอดภัยในทรัพย์สิน อัคคีภัย และการบริหารจัดการ เพื่อให้มหาวิทยาลัยมีระบบบริหารจัดการที่พัฒนาให้เกิดความปลอดภัยยิ่งขึ้น และปรับปรุงแผนงานให้สอดคล้องกับสถานการณ์ที่จะเปลี่ยนแปลงไป เช่น ระบบบำรุงรักษา การซ่อมแซมต่อเติมการก่อสร้างของใหม่ เป็นต้น เพื่อใช้ในการขอจัดสรรงบประมาณเพื่อการพัฒนาตามความสำคัญเร่งด่วน ซึ่งปัจจุบันดำเนินการเฉพาะงานประจำ (Routine) เท่านั้น
 |  |  |
| 1. ควรออกแบบระบบบริหารจัดการที่เชื่อมโยงการดูแลจากมหาวิทยาลัยไปสู่คณะหรือส่วนงานต่างๆ ให้มีมาตรฐานเดียวกัน
 |  |  |
| 1. ควรมีมาตรการอัคคีภัย และแนวปฏิบัติที่ชัดเจนในภาพรวมของทั้งมหาวิทยาลัย เพื่อให้บุคลากร และนิสิตรับทราบโดยทั่วกัน ซึ่งการซักซ้อมการหนีไฟ ควรมีมาตรการดำเนินงานในภาพรวมหรือซักซ้อมร่วมกันทุกอาคาร เพื่อให้เข้าใจและปฏิบัติให้ตรงกัน โดยเสนอว่าควรมีคณะทำงานในเรื่องนี้เป็นการเฉพาะ สำหรับจัดทำมาตรการการกำกับดูแลให้ผู้บริหารระดับสูงได้ทราบ

โดยเฉพาะพื้นที่ที่มีความแออัดและอาคารเก่า  |  |  |

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. ควรมีการกำกับติดตามการดำเนินงานของส่วนงานที่ดูแลด้านกายภาพและความปลอดภัยที่เป็นแนวทางการบริหารที่ชัดเจนมากกว่าการพูดคุยแบบไม่เป็นทางการ
 |  |  |
| 1. ควรมีมาตรการกำหนดให้ทุกส่วนงานดูแลช่องทางบริเวณพื้นที่บันไดการหนีไฟให้สะดวก ต่อการใช้งาน และมีการสำรวจความพร้อมการใช้งานอย่างต่อเนื่อง
 |  |  |
| 1. การซ่อมแซมของส่วนงานภายในที่แยกจากส่วนงานกลาง ซึ่งควรมีการพัฒนาระบบให้เป็น Unity เดียวกันมากกว่าต่างคนต่างทำ เพื่อให้มี การดูแลและพัฒนาในภาพรวมไปพร้อมกัน (holistic) รวมถึงการส่งผลให้เจ้าหน้าที่ที่ปฏิบัติงานในส่วนงาน/คณะ ขาดโอกาสความก้าวหน้าทางสายงาน ทั้งนี้ หากนำมารวมไว้ที่ส่วนงานกลางจะส่งผลให้การทำงานมีประสิทธิภาพยิ่งขึ้นด้วย
 |  |  |
| 1. กรณีพบปัญหา ต้องวิเคราะห์ หาสาเหตุ วิธีการแก้ไข นำรายงานต่อผู้บริหารให้ทราบ เพื่อกำหนดเป็นนโยบายและวางมาตรการการแก้ปัญหาต่อไป เพื่อนำข้อมูลมาพัฒนาระบบบริหารจัดการ / วิธีการจัดการอย่างเป็นระบบ ทั้งเรื่องการดูแลรักษาความปลอดภัย การเก็บเอกสาร และอัคคีภัย
 |  |  |
| 1. การวางแผน/นโยบาย เพื่อสร้างสภาพแวดล้อมและบรรยากาศที่ดี จะสามารถส่งเสริมให้เกิดการศึกษา และการทํางานที่ดี ทั้งต่อนิสิตและบุคลากรของมหาวิทยาลัย และควรให้ความสำคัญต่อการพัฒนาเชิงกายภาพให้เกิดขึ้นในทุกพื้นที่ของมหาวิทยาลัย
 |  |  |

**5.7.2 วิเทศสัมพันธ์และสื่อสารองค์กร**

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. ควรกำหนดบทบาทของส่วนงานให้ชัดเจน เพื่อกำหนดวัตถุประสงค์และวิธีการทำงาน ทั้งด้านวิเทศสัมพันธ์ และการสื่อสารองค์กร เพื่อให้เกิดการทำงานและบริหารจัดการอย่างเป็นระบบ
 |  |  |
| 2) ควรจัดให้มีคณะกรรมการหรือคณะทำงานระดับนโยบาย โดยประสานส่วนงานที่มีศักยภาพ มีความเชี่ยวชาญงานด้านสื่อสารองค์กร เช่น วิทยาลัยนวัตกรรมและการสื่อสารสังคม สำนักสื่อและเทคโนโลยี เป็นต้น เพื่อศึกษาวิเคราะห์ประเด็นที่ควรนำมาสื่อสารสู่สาธารณะ แล้วร่วมกันจัดทำแผนและกำกับดูแลการดำเนินงานให้เป็นไปตามแผน โดยมีการประเมินผลการดำเนินงานทุกสิ้นปี เพื่อให้เป็นแนวทางในการบริหารจัดการในรอบปีต่อไป |  |  |
| 3) จัดทำแผนสำหรับการพัฒนาเทคนิคการนำเสนอข่าวหรือสื่อสารประชาสัมพันธ์ศักยภาพของแต่ละคณะหรือส่วนงาน โดยประสานกับบุคลากรในแต่ละส่วนงานให้เกิดการเชื่อมโยงกิจกรรมต่างๆ ของส่วนงาน มีช่องทางการสื่อสารที่หลากหลาย และมีวิธีการสื่อสารที่น่าสนใจ  |  |  |

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. ต้องมีแผนแม่บทในการสื่อสารองค์กร ทั้งในเชิงรุกและเชิงรับที่กำหนดกรอบที่เหมาะสม ก่อให้เกิดสัมฤทธิผลต่อมหาวิทยาลัยสูงสุด โดยมีแผนงานที่กำหนดวัตถุประสงค์และขอบเขตของพันธกิจแล้วแปลงไปสู่กิจกรรมที่ก่อให้เกิดประโยชน์ในแต่ละปี ทั้งนี้ควรจัดทำแผนงานระยะสั้น ระยะยาว มีการกำหนดกลยุทธ์เชิงรุกที่ชัดเจนในงานสื่อสารองค์กรและงานวิเทศสัมพันธ์ เพื่อสร้างกิจกรรมให้เป็นไปตามแผนที่กำหนดไว้
 |  |  |
| 1. ควรมีการกำหนดหัวข้อเรื่อง (issue) ที่จะเผยแพร่สื่อสารเป็นประจำเดือนหรือประจำปี เพื่อมีประเด็นเรื่องที่น่าสนใจและสามารถติดต่อประสานงานให้มีผู้เขียนหรือผู้ส่งเรื่องเข้ามาที่ส่วนกลางตามที่ต้องการ อาจมีคณะกรรมการ/คณะทำงานในการพิจารณากำหนดหัวข้อเรื่อง เพื่อทำการเผยแพร่ออกสู่ส่วนงานภายในและภายนอกมหาวิทยาลัย
 |  |  |
| 1. การจัดทำแผนการปฏิบัติงานประจำปี ควรมีการระดมความคิดเห็นจากส่วนงานและคณะต่างๆ เพื่อร่วมกันวางแผนไปข้างหน้าร่วมกัน มีทิศทางร่วมกัน เช่น การจัดทำ MOU เพื่อให้เกิดความร่วมมือกับมหาวิทยาลัยอื่นๆ และมหาวิทยาลัยในต่างประเทศ เพื่อช่วยในการประสานงาน การสร้างภาคีเครือข่ายช่วยให้เกิดกิจกรรมระหว่างส่วนงานภายในกับอาคันตุกะที่เข้ามายังมหาวิทยาลัย ควรวิเคราะห์หาทิศทางในการไปทำความร่วมมือกับต่างประเทศเพื่อได้ประเทศที่เหมาะสม หรือการกำหนดพื้นที่ในการรับนิสิตแลกเปลี่ยน โดยเฉพาะกำหนดเรื่องที่จะทำความร่วมมือให้ชัดเจน
 |  |  |

**ข้อเสนอแนะจากการติดตามผลการปฏิบัติงานตามมติ/ข้อสังเกต/ข้อเสนอแนะของสภามหาวิทยาลัย** **(มีข้อเสนอแนะ 3 วาระ)**

**1. เรื่อง การบริหารงานวิจัยของมหาวิทยาลัยศรีนครินทรวิโรฒ** (จากที่ประชุมครั้งที่ 6/2561 เมื่อวันที่ 12 มิถุนายน พ.ศ. 2561)

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| * 1. มหาวิทยาลัยควรมีการกระตุ้นให้คณาจารย์มีส่วนร่วมในการสรรสร้างงานวิจัยในการตอบโจทย์การบูรณาการงานวิจัยกับการเรียนการสอน และสอดรับกับยุทธศาสตร์ชาติอย่างจริงจัง
 |  |  |
| * 1. มหาวิทยาลัยควรเน้นการกระตุ้นให้อาจารย์ตระหนักถึงความสำคัญและเห็นคุณค่าของการทำวิจัยมากกว่าการจัดงบประมาณสนับสนุนเพียงอย่างเดียว ซึ่งอาจไม่เพียงพอต่อการกระตุ้นให้เกิดการดำเนินการที่บรรลุเป้าหมายดังกล่าว
 |  |  |
| * 1. มหาวิทยาลัยควรเร่งจัดทำระเบียบเกี่ยวกับการให้สิทธิประโยชน์ให้กับผู้ประดิษฐ์หรือสร้างสรรค์นวัตกรรม หรือทรัพย์สินทางปัญญา และงานวิจัยในเชิงพาณิชย์เพื่อเป็นแรงจูงใจให้กับบุคลากรของมหาวิทยาลัยเร่งพัฒนางานวิจัยให้เกิดผลในเชิงพาณิชย์ หรือเป็นประโยชน์ต่อการเรียนการสอน รวมทั้ง เพื่อสร้างมูลค่าเพิ่มและสร้างชื่อเสียงให้แก่มหาวิทยาลัย
 |  |  |

**2. วาระเรื่อง ขอยกเว้นดอกเบี้ยเงินยืมค่าก่อสร้างหอพักและกำหนดแผนการคืนเงินยืม** (จากที่ประชุมครั้งที่ 12/2560 เมื่อวันที่ 1 พฤศจิกายน พ.ศ. 2560)

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| 1. มหาวิทยาลัยจำเป็นต้องมีหอพักเพื่อเป็นสวัสดิการของนิสิต เนื่องจากสถานที่ตั้งและสภาพแวดล้อมของมหาวิทยาลัยศรีนครินทรวิโรฒ องครักษ์ หากไม่มีหอพักจะส่งผลถึงสวัสดิภาพของนิสิต ชื่อเสียงของมหาวิทยาลัย และอาจส่งผลถึงจำนวนนิสิตที่จะเข้าศึกษาลดน้อยลง จึงมีความจำเป็นอย่างยิ่งที่มหาวิทยาลัยต้องให้ความสำคัญกับการบริหารจัดการและปัญหาของหอพัก
 |  |  |
| 1. หอพักก่อตั้งมาแล้ว 17 ปี สภาพอาคารย่อมมีความทรุดโทรม จำเป็นต้องมีการปรับปรุงบูรณะ มหาวิทยาลัยจึงควรตั้งงบประมาณรายจ่ายประจำปีของมหาวิทยาลัย เพื่อเป็นค่าซ่อมแซมและบูรณะหอพักให้อยู่ในสภาพพร้อมใช้และไม่เป็นอันตรายต่อผู้อยู่อาศัย หากเกิดความเสียหายกับนิสิต จะส่งผลต่อชื่อเสียงและภาพลักษณ์ของมหาวิทยาลัย
 |  |  |
| 1. มหาวิทยาลัยควรเสนอให้สภามหาวิทยาลัยทบทวนมติของสภามหาวิทยาลัย เมื่อวันที่ 7 กันยายน พ.ศ.2544 โดยยกเลิกการคิดดอกเบี้ยเงินยืมจากหอพักและให้ถือว่าดอกเบี้ยที่นำส่งคืนแล้ว จำนวน 87.55 ล้านบาท เป็นการส่งคืนเงินต้นด้วย และส่วนเงินต้นที่ยังใช้ไม่ครบถ้วนอีกประมาณ 123 ล้านบาท (277 ล้านบาท – 154.55 ล้านบาท) ให้หอพักทยอยส่งคืนเงินให้แก่มหาวิทยาลัยจนครบถ้วนโดยไม่คิดดอกเบี้ย
 |  |  |

**3. วาระเรื่อง รายงานสรุปผลการดำเนินงานตามแผนบริหารความเสี่ยงและการควบคุมภายใน ระดับมหาวิทยาลัย ประจำปีงบประมาณ พ.ศ. 2561** (จากที่ประชุมครั้งที่ 12/2561 เมื่อวันที่ 24 พฤศจิกายน พ.ศ. 2561)

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| มหาวิทยาลัยควรให้ความสำคัญตามข้อเสนอแนะของสภามหาวิทยาลัย โดยเฉพาะในเรื่องความเสี่ยงเพื่อรองรับภาวะวิกฤตของมหาวิทยาลัย เช่น จำนวนนิสิต การเปิดหลักสูตรใหม่ที่สอดคล้องกับความต้องการของสังคม บัณฑิตที่มีศักยภาพหลากหลาย เป็นต้น |  |  |

**ข้อเสนอแนะจากการติดตามผลการปฏิบัติงานตามมติ/ข้อสังเกต/ข้อเสนอแนะของคณะกรรมการบริหารงานบุคคล** **(มีข้อเสนอแนะ 1 วาระ)**

**1. วาระเรื่อง วาระเรื่อง แนวทางการพัฒนาและกำกับติดตามพนักงานมหาวิทยาลัยสายวิชาการ กลุ่มคณาจารย์ ในการดำรงตำแหน่งทางวิชาการ**(จากที่ประชุมครั้งที่ 10/2561 เมื่อวันที่ 19 ตุลาคม พ.ศ. 2561)

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
|  มหาวิทยาลัยควรกำกับติดตามและกระตุ้นให้อาจารย์เข้าสู่ตำแหน่งทางวิชาการที่สูงขึ้น โดยเฉพาะตำแหน่งระดับศาสตราจารย์ |  |  |

**ข้อเสนอแนะจากการติดตามผลการปฏิบัติงานการตรวจสอบภายในและการบริหารความเสี่ยง**

|  |  |  |
| --- | --- | --- |
| **ข้อเสนอแนะ** | **ผลการดำเนินงานที่ผ่านมา(ณ เดือนสิงหาคม 2562)** | **แนวทางการดำเนินงาน****(กรณีที่ยังไม่ได้ดำเนินการ หรือจะดำเนินการเพิ่มเติม)** |
| **การตรวจสอบภายใน** |  |  |
| ควรพัฒนาหน่วยตรวจสอบภายใน เพื่อให้ปฏิบัติหน้าที่การตรวจสอบภายในได้อย่างมีประสิทธิภาพ ประสิทธิผล เริ่มจากการจัดอบรมเชิงปฏิบัติการเพื่อพัฒนาศักยภาพให้มีความรู้และสามารถปฏิบัติงานได้อย่างมีมาตรฐานมากขึ้น |  |  |
| **การบริหารความเสี่ยง** |  |  |
| การกำหนดประเด็นความเสี่ยงต้องเลือกประเด็น ที่มีความสำคัญ โดยเฉพาะความเสี่ยงที่เป็นภาวะวิกฤตของมหาวิทยาลัยที่มีผลกระทบและเป็นอุปสรรคต่อการบรรลุเป้าหมายของมหาวิทยาลัยที่แท้จริง และควรมีการติดตาม ตรวจสอบ ประเมินผล และเปรียบเทียบผลการบริหารจัดการความเสี่ยง เพื่อการปรับปรุงและพัฒนาการจัดการความเสี่ยงต่อไป |  |  |